Title: Moj drugi svetski rat i mir
Description: Mirko Tepavac (rođen 1920. godine u Zemunu), skojevac koji je izdržao stravične torture zloglasnih "isljednika" Nikole Francetića i Viktora Tomića u ustaškim zatvorima - a da nikoga nije odao, pa partizan, političar, diplomat, jugoslavenski ministar vanjskih poslova koji je 1972. godine, u vrijeme obračuna s "liberalima" u Srbiji, podnio ostavku na tu funkciju, napisao je svoje izuzetno zanimljive "autobiografske zapise o ratu poslije rata", koji prvi put izlaze u javnost. Teško da će itko od generacije koja pamti, makar i samo iz pričanja suvremenika, vrijeme o kojemu Tepavac govori, odoljeti ne iskušenju, nego pravoj napasti da njegova sjećanja - kad ih jednom počne čitati - pročita do kraja u jednome dahu. Tepavčevi su zapisi i maksimalno autentični, do grubosti otvoreni i iskreni, prividno gotovo hladni, ali ne i lišeni emocija.
Subjects: World War, 1939-1945, Croatian Personal narrative